יאיר פרץ

יאיר פרץ (נולד ב-2 במרץ 1954) הוא איש ציבור ישראלי, שכיהן כחבר הכנסת מטעם ש"ס בכנסת ה-15 וה-16.

ביוגרפיה
פרץ נולד בשנת 1954 במרוקו ועלה לישראל ב-1961. הוא שירת בצה"ל בנח"ל, ואחר כך למד לימודי הוראה לתואר שני ולימודי עבודה סוציאלית. פרץ כיהן בין היתר כפקיד סעד.

הוא היה חבר בית הנבחרים של ההסתדרות הכללית, וחבר דירקטוריון במספר חברות ("משען", מפעלי שיקום, קרן סביל, מועצת המוסד לביטוח לאומי ועוד).

בין השנים 1993–1998 כיהן כחבר המועצה האזורית שפיר, ואף התמודד ללא הצלחה לראשות המועצה.

נבחר לראשונה לכנסת ב-1999. לאורך שנות כהונתו, שימש, בין היתר, כיו"ר סיעת ש"ס, כיו"ר ועדת העבודה והרווחה, כיו"ר הוועדה למאבק בנגע הסמים וכיו"ר הוועדה לפתרון בעיית העובדים הזרים. בכנסת ה-16 כיהן כיו"ר השדולה לקידום יחסים עם הקהילות הנוצריות בעולם וחבר בשדולה לאיכות הסביבה.

ב-23 במרץ 2006 הודה פרץ בקבלת דבר במרמה, במסגרת עסקת טיעון, עקב קבלת תואר אקדמי במרמה מטעם שלוחת אוניברסיטת ברלינגטון בישראל. הוא נידון ל-12 חודשי מאסר על תנאי וקנס של 6,000 ש"ח. אחרי הרשעה זו התפטר מהכנסת, אולם היה שוב מועמד ברשימת ש"ס לכנסת ה-17 במקום ה-14 ולא נכנס לכנסת.

חיים אישיים 
נשוי ואב ל-8, גר ביישוב הקהילתי אלומה ליד קריית גת.

קישורים חיצוניים

הערות שוליים 

פוליטיקאים ישראלים שהורשעו בדין
חברי כנסת מטעם ש"ס שהורשעו בדין
דירקטורים ישראלים
חברי כנסת מטעם ש"ס
עובדים סוציאליים ישראלים
פעילי ההסתדרות הכללית
ישראלים ילידי מרוקו
עולים בשנות ה-1960
חברי הכנסת החמש עשרה
חברי הכנסת השש עשרה
יושבי ראש ועדת העבודה, הרווחה והבריאות
יושבי ראש הוועדה למאבק בנגעי הסמים והאלכוהול
יושבי ראש הוועדה המיוחדת לבעיית העובדים הזרים
ישראלים שנולדו ב-1954